Vita:Hóstát (Kolozsvár)

message: Az év szócikke/2011 szavazásának megnyitását követően olvastam át a szócikket. Az első fejezet a Hóstát szó eredetét és jelentését ismerteti - előírásszerűen - forrásokkal alátámasztva. A kifejezés származására és jelentésére több elméletet is ismertet ( német, bajor - osztrák, szász  ;  kertváros, előváros, külváros, udvarház, várfalon (városfalon) kívüli településrész, udvarhely, felsőváros, katonaváros, váralja, suburbium ). A fő forrásként tekintett  értekezésnek (Magyar Nyelvőr – Lévai Béla: Hóstát ) van egy problémája - 16. századi vagy ez utáni példákra építkezik – ami csak akkor  lenne elfogadható ha nem lennének korábbi előfordulások is.
A kifejezéssel először  Pápoc középkori anyagának összegyűjtése során találkoztam egy 1367 évi oklevél regesztájában:
DL-DF:  5622
Keltezés: 1367-11-13 
Kiadó:    VASVÁRI KÁPTALAN
...Erzsébet asszonynak és örököseiknek adja egy Papuch területén, a Houstat-ban fekvő jobbágytelkét minden haszonvételével és tartozékával együtt ...
A fenti jobbágytelek 1476 –ban ( a település ekkor már oppidum ):
DL-DF:  88581
Keltezés: 1476-06-24 
Kiadó:    CSORNAI KONVENT
...Gench-i Boda Imre a vasmegyei Papocz városban a Hostath városrészben lévő teljes birtokrészét eladta...
A kifejezés Houstat alakja már az Árpád-korban is használatban volt , erre egy példa 1262-ből:
Wenzel Gusztáv: Árpádkori új okmánytár. Codex diplomaticus Arpadianus continuatus. VIII. 1261–1272. (Pest, 1870.)
43. oldal: ...consuetis, tam loca curiarum, que houstat dicuntur, viginti tres vinee inculte...
A 14.században még a Houstat kifejezés (pl.:1341-Pozsony) a használt, de ennek végén kezd megjelenni Hostath alak, erre már elég sok példát találni ( 1391,  1417, … ).
Jelentését érintően inkább kizárásokat lehetne tenni, pl. mivel nem csak városok, mezővárosok, váras helyek esetén használatos - így a fent felsoroltak nagy része kizárható.
Az a határozott véleményem, hogy a kolozsvári hóstátok kialakulása jóval előbb keresendő!
Természetesen a fentiek, nem csökkentik a szócikk el nem vitatható, több szempontból is helytálló érdemeit./Üdv.:Cs-mester vita 2012. január 17., 20:33 (CET)
Mindenképpen köszönöm az értékes és érdekes, számomra merőben új információt. Annyit tennék csak hozzá, hogy a kolozsvári hóstátok bármilyen jellegű monográfiájának elkészítése még várat magára. Csak kisebb-nagyobb tanulmányok léteznek, azon kevés, amiből a szócikk is felépült. Természetesen magáról a hóstát szó kialakulásáról többet is lehetne írni, de azt szerintem külön cikkben kéne megtenni, mert jelen cikk témája alapvetően a kolozsvári hóstát bemutatása, aminek persze megfelelő tömörséggel része az etimológiai rész is. Már csak azért is érdekes lenne egy általános szócikk a hóstátokról, mert úgy a mai Mo., mint Erdély területén is felbukkan ez a megnevezés ilyen-olyan formában, érdekes lenne ezt lekövetni. Köszönettel.--Istvánka  posta 2012. február 29., 20:46 (CET)
thread_title:  Középkori adalékok a hóstátokról: 

message: :kiemelt cikknél különösen meglepő, hogy felesleges értelmező van a címben, hiszen
# nincs másik "Hóstát" szócikk
# A kiemelt cikk alaposan elemzi a szó eredetét is.
replies: text: Törölni kellene a felesleges verziójú címet, mert tapasztalatom szerint többen tévesen azt hiszik, hogy a zárójel arra való, hogy benyomjunk még egy hasznos információt a címbe. Pedig fordítva van. ----Linkoman vita 2014. október 24., 14:43 (CEST)
 Egy szakasszal feljebb Istvánka ezt írta: "érdekes lenne egy általános szócikk a hóstátokról"; ezek szerint nem csak Kolozsváron van ilyen. Gondolom, ezért született az egyértelműsítés. --Hkoala  2014. október 28., 19:18 (CET)
 - OK, csakhogy más cikk nem született 2 év alatt. Elég lenne  egy mozdulattal átnevezni, amikor már lesz.----Linkoman vita 2014. október 28., 21:06 (CET)
Én ezt nem érzem főbenjáró dolognak; a Matt Taylor (egyértelműsítő lap) típusú egyértelműsítőket, ahol csak az egyik cikk van megírva, már régebben elfogadtuk.  --Hkoala  2014. október 28., 21:31 (CET)
thread_title:  Felesleges értelmezés a címben 

message: Ma  elhelyezett egy felsorolást a cikkben, amit ide hoztam át, hogy ne rontsa a kiemelt cikk színvonalát. – Hkoala  2019. március 19., 18:26 (CET)
A legismertebb XX. századi hóstáti gazdák illetve gazdápárok:
- Tárkányi János ("a hóstát fejedelme") és Butyka Zuszánna
- Gombos József és Tárkányi Juliánna
- Nagy János
- Gáspár Károly
- Butyka Ferenc
- Nagy Károly (aranykalászos termelő) és Tárkányi Zsuzsánna
- Kilin Ferenc
- Kilin József
- Nagy György és Kilin Rózália
- Kilin Ilona
- Zágoni István
thread_title:  A legismertebb XX. századi hóstáti gazdák illetve gazdápárok